Կարինե Մարգարյան

Կարինե Սերգեյի Մարգարյան (հունվարի 14, 1955, Հայաստան, Լոռի, Օձուն), հայ քիմիկոս, դեղագետ, քիմիական գիտությունների դոկտոր, պրոֆեսոր։ Երևանի Մխիթար Հերացու անվան պետական բժշկական համալսարանի ֆարմացիայի ամբիոնի պրոֆեսոր։

Կենսագրություն 
Կարինե Մարգարյանը ծնվել է 1955 թվականի հունվարի 14-ին Լոռու մարզի Օձուն գյուղում։ 1972-1978 թվականներին սովորել և ավարտել է ԵՊՀ քիմիական ֆակուլտետը։ 1983 թվականին ընդունվել և 1988 թվականին գերազանցությամբ ավարտել է ՀՀ ԳԱԱ Օրգանական քիմիայի ինստիտուտի ասպիրանտուրան՝ «Բարձրամոլեկուլային միացությունների քիմիա» մասնագիտությամբ։

1979-1990 թթ. աշխատել է ՀՀ ԳԱԱ ՕՔԻ-ում՝ որպես կրտսեր գիտաշխատող։

1990-1994թթ. աշխատել է ՀՀ ԳԱԱ Օրգանական քիմիայի ինստիտուտում (ՕՔԻ)՝ որպես ավագ գիտաշխատող։

1994-2006թթ. աշխատել է ԵՊԲՀ դեղագիտական քիմիայի ամբիոնում`ավագ դասախոսի պաշտոնում։

2006-2019թթ. աշխատել է ԵՊԲՀ վերակազմավորված ֆարմացիայի ամբիոնում` դոցենտի պաշտոնում։

2019թ. մինչ օրս աշխատում է ԵՊԲՀ Ֆարմացիայի ամբիոնի պրոֆեսորի պաշտոնում։

Գիտական գործունեություն 
1989թ. ՀՀ ԳԱԱ ՕՔԻ-ի մասնագիտական խորհրդում պաշտպանել է թեկնածուական թեզ` «Որոշ ակրիլային մոնոմերների էլեկտրոքիմիական պոլիմերումը և դրանց հիմքի վրա թրոմբոռեզիստենտ հատկությամբ պոլիմերային ծածկույթների ստեղծումը» թեմայով և ստացել ք.գ.թ. գիտական աստիճան։

2002թ. ՀՀ ԲՈՀ-ի կողմից շնորհվել է դոցենտի գիտական կոչում «Քիմիա» մասնագիտությամբ։

2016թ. պաշտպանել է դոկտորական ատենախոսություն՝ «Ազոլային մոնոմերմերի հիման վրա պոլիմերների և պոլիմերային ծածկույթների էլեկտրասինթեզ և հատկությունների ուսումնասիրություն» թեմայով՝ ՀՀ ԲՈՀ-ի 010 մասնագիտական խորհրդում և ստացել ք.գ.դ. գիտական աստիճան։

2019թ. ԲՈՀ-ի որակավորմամբ ստացել է պրոֆեսորի գիտական կոչում։

Հեղինակ է 120 գիտական աշխատանքների, որոնցից 9-ը հեղինակային իրավունքներ են, 20–ը ներառված են միջազգային գիտական շտեմարաններում (Scopus,Web of Sciense,Thomson Reuters), 15-ից ավելի գիտամեթոդական, ուսումնամեթոդական և թեստային ձեռնարկների, որոնք ուղղված են օրգանական, դեղագիտական, թունագիտական քիմիաների և մասնավորապես` դեղերի թունագիտությանը վերաբերող հիմնահարցերի քիմիական լուսաբանմանը։

Գիտական թեման հարում է բժշկագիտության ժամանակակից պրոբլեմներին` թրոմբոմբոռեզիստենտայնությամբ օժտված ծածկույթներից մինչև նոր սերնդի կորոնար ստենտների մատրիցաների, մասնավորապես, կենսաքայքայվող կենսապոլիմերների, այդ թվում նաև` նոր սերնդի բիոսենսորների ստեղծմանը։ Վերոհիշյալ գիտական հետազոտությունները ուշադրւթյան են արժացել ՄԳՏԿ-ի կողմից։

Մասնակցել է Միջազգային Գիտատեխնիկական կենտրոնի /ISTC/ A-1358, A-1841 նախագծերի աշխատանքներին։

Մասնագիտական գործունեություն 
Կ.Ս. Մարգարյանի կողմից լուրջ աշխատանքներ են կատարվել նաև բուհական ծրագրերի շրջանակներում։ Նրա կողմից ստեղծվել է միջազգային կրթական չափորոշիչներին համապատասխանող նոր ծրագրեր «Թունագիտական քիմիայի» և «Դեղերի թունագիտություն» առարկաների համար։ Ներկայումս ստեղծված դասագրքերով և դրանց թարգմանությունների հիման վրա ընթանում է երկու դիսցիպլինների դասավանդումը ԵՊԲՀ ֆարմացիայի ամբիոնում` հայերեն, ռուսերեն և անգլերեն լեզուներով։ Կ.Ս. Մարգարյանի կողմից մշակվել և իրականացվել է «Ոչ ստանդարտ» տիպի դասերի կազմակերպում, որի հիմքում գործարար խաղի` որպես «Ակտիվ իմացության» մեթոդն է։

Հեղինակ է ՀՀ ԿԳՆ–ի կողմից հաստատված 2 դասագրքերի՝ 

1.«Թունագիտություն»-2015թ.

2.«Թունաբանական քիմիա»-2008թ.

Հեղինակ և համահեղինակ է՝ 3 ուսումնական ձեռնարկների և 12 գիտամեթոդական ցուցումների։

Այլ գործունեություն 
2019թ. ՀՀ ԲՈԿ-ի «Տեսական բժշկության» 026 մանագիտական խորհրդի անդամ,

2011-2013թթ.կատարել է փորձագետի պարտականություններ ԳՊԿ-ում,

2005-2013թթ.- ԵՊԲՀ դեղագիտական առարկաների ուսումնամեթոդական խորհրդի անդամ։

2005 թվականին պարգևատրվել է ԵՊԲՀ պատվոգրով։

Ծանոթագրություններ 

Հայ քիմիկոսներ
Հայ դեղագործներ